檀香山座落喺北緯21度18分32秒西經157度49分34秒（21.308950 - 157.826182）。雖然係熱帶地區，但夏威夷羣島喺中太平洋中間，又有加利福尼亞洋流經過調節溫度，因此氣候（溫度同溼度）都較為溫和。一月最高同最低日均氣溫分別係攝氏18同27度（即華氏65同80度 ），七月則為攝氏23同31度（即華氏74同88度）。氣溫極少高過攝氏32度（華氏90度），而低過攝氏15度（華氏50度）嘅氣溫，一年中僅會出現一兩次。檀香山史上至高溫係1994年9月14日，有攝氏35度（華氏95 度 ），而最低溫係攝氏11.6度（華氏53度），發生喺1998年、1972年同1948年嘅1月31號、1969年1月20號、1976年1月1號同2號、1981年2月9號以及1983年1月12號。